Η βασιλόπιτα του Μοναχού Επιφάνιου: μια σπάνια συνταγή
Ανάμεσα στις συνταγές που μοιράστηκε μαζί μας ο Μοναχός Επιφάνιος ήταν κι αυτή: μια βασιλόπιτα με μαχλέπι και αμύγδαλα, αφράτη, πεντανόστιμη και πολύ εύκολη στην παρασκευή της.
250 γρ. βούτυρο σε θερμοκρασία δωματίου, 6 αυγά, 1/2 κιλό αλεύρι για όλες τις χρήσεις, 1/2 κιλό ζάχαρη, 300 γρ. αμύγδαλα ψημένα, λευκά, ολόκληρα, 1 φακελάκι μπέικιν πάουντερ, 250 γρ. γάλα, λίγο αλάτι, 1 κουτ. γλυκού μαχλέπι, 1 φακελάκι βανίλια
Για να φτιάξουμε την αφράτη βασιλόπιτα με μαχλέπι και αμύγδαλα του Μοναχού Επιφάνιου πρώτα ανακατεύουμε ζάχαρη, βούτυρο και αλάτι και τα χτυπάμε μέχρι να γίνουν ένα ομοιόμορφο, κρεμώδες μείγμα.Συνεχίζουμε προσθέτοντας το αλεύρι, το μπέικιν πάουντερ και τους κρόκους των αυγών, ανακατεύοντας συνεχώς. Στη συνέχεια προσθέτουμε το μαχλέπι, τη βανίλια και το γάλα. Σε ένα άλλο μπολ χτυπάμε τα ασπράδια των αυγών σε μαρέγκα και τα προσθέτουμε στο μείγμα.Ανακατεύοντας ελαφρώς, ρίχνουμε τα αμύγδαλα και τέλος απλώνουμε το μείγμα σε ένα στρογγυλό ταψί, το οποίο έχουμε αλείψει με βούτυρο. Βάζουμε μέσα στο μείγμα το φλουρί και ψήνουμε τη βασιλόπιτά μας για περίπου 40-45 λεπτά σε προθερμασμένο φούρνο στους 180°C.Δοκιμάζουμε αν έγινε βάζοντας ένα μαχαίρι στην πίτα. Αν βγει στεγνό, η πίτα είναι έτοιμη. Αν όχι, ψήνουμε για λίγο ακόμα. Αφού τη βγάλουμε από τον φούρνο, τη στολίζουμε όπως μας αρέσει. Γράφουμε, πάντως, επάνω τη χρονολογία. Καλή επιτυχία και καλή χρονιά!
Αλεύρι (ζύμες),Αμύγδαλα,Χριστούγεννα